VS000460
Datum: 1992-07-13T02:00:00.000+02:00
datum_sodbe_i_stopnje: 1996-03-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 4900000 SIT
opombe: II Ips 214/98. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Nesreča pri delu - viličar je oškodovanko stisnil ob steno.

## Poškodba

Stisnjenje obeh stopal, razpočne rane obeh stopal z odmrtjem kože na hrbtišču leve noge, zlom prvega členka drugega in petega prsta desne noge, zlom vrha zunanjega gležnja leve noge brez premaknitve, zlom prve in druge stopalnice leve noge, udarnine trebuha, prsnega koša, prsnice in desnega stegna.

## Telesne bolečine

1300000 SIT Hude, srednje in manjše v strnjenem obdobju 8 mesecev, občasne manjše bolečine pa še nadaljnjih 6 mesecev.

#### Hospitalizacija

5 dni. Kirurško so ji oskrbeli rane.

#### Rehabilitacija

Bila je v zdravilišču, prišlo je do poškodbene komplikacije Sudeckove distrofije desnega stopala, zaradi česar je hodila tudi na akupunkturo, organiziran hematom na desni nogi pa se je spremenil v brazgotino.

#### Nevšečnosti med zdravljenjem

2 dokolenska mavca je nosila 6 tednov in si pri hoji pomagala z berglami.

## Strah

600000 SIT V sami nesreči je utrpela hud primarni strah, ki je prešel v paniko in je trajal ves čas reševanja, zaskrbljenost za izid zdravljenja pa je trajala 6 mesecev.

## Zmanjšanje življenjske aktivnosti

3000000 SIT Tožnici je ostala zmanjšana gibljivost desnega skočnega sklepa oziroma stopala, omejena gibljivost levega stopala, zaradi česar mora pri delu vlagati več naporov za dosego norme, težko dalj časa stoji, ovirana je pri hoji po stopnicah in po neravnem terenu. Teči ne more, po 1 km hoje mora počivati. Ne more plesati, ne more hoditi v ozkem obuvalu in visokih čevljih. Pri obremenjujočih gospodinjskih opravilih je manj učinkovita in mora za njihovo izvršitev vlagati več naporov. Večkrat mora počivati z vzdignjenim vznožjem, ker ji nogi otekata. Je delovni invalid III. kategorije, dela lahko le na takem delovnem mestu, kjer ima možnost, da se občasno vsede.Pri tožnici je bila ugotovljena invalidnost v višini 25%. Pri odmeri odškodnine je upoštevana tudi tožničina starost v škodnega dogodka.

## Skaženost

Zahtevek zavrnjen. Zatrdlina v desnem stegnu je vidna le kot manjša oteklina, ki predstavlja neznatno estetsko motnjo. Brazgotina na hrbtišču desne noge pa je opazna pri razgaljenem stopalu, sicer pa je pokrita z obuvalom. Obseg in stopnja brazgotin na hrbtišču desne noge, ki ga tožnica opredeljuje le kot madež, predstavlja le manjšo estetsko motnjo. Dejstvo da ne more nositi ženskih čevljev z visoko peto je uveljavljala (pravilno) pri duševnih bolečinah zaradi zmanjšanih življenskih aktivnosti.

---

ZOR člen 200, 203